**Dječji vrtić Smokvica**

Put Duilova 8b

21000 Split

Tel. 021/316-922 097/666-5262

e-mail: dv.smokvica0@gmail.com

KLASA: 601-03/20-01/07

UR. BROJ: 2181-235-01-20-01

Temeljem članka 15.Zakona o predškolskom odgoju i obrazovanju (NN 10/97, 107/07 i 94/13i članka 27. Statuta DV Smokvica, Upravno Vijeće DV Smokvica-Split , Put Duilova 8b, na sjednici 7.10.2020.g. na prijedlog Odgojiteljskog vijeća i ravnateljice donijelo je

**KURIKULUM DJEČJEG VRTIĆA SMOKVICA**

**ZA PEDAGOŠKU GODINU 2020./2021.**

Split, listopad 2020. g.

**SADRŽAJ:**

1. O nama
2. Osnovna obilježja odgojno- obrazovnog procesa
3. Programi vrtića

Program predškole

1. Projekti vrtića
2. Osiguranje kvalitete , dokumentiranje i vrednovanje
3. Profesionalni razvoj odgojno-obrazovnih djelatnika

# O NAMA

Dječji vrtić “Smokvica” nalazi se na istočnoj strani grada Splita,gradski kotar Pazdigrad, na adresi Put Duilova 8b . Otvoren je 10.10.2000.g.

Vrtić ima 4 odgojne skupine

\*jaslična skupina 10- satna “Mrvice”

\*1 mješovita vrtićna 10-satna skupina: “Latica”

\*1 mješovita vrtićna 10-satna skupina: “Zvrkica”

\*1 popodnevna 5-satna mješovita skupina “Tratinčica”

MISIJA

Stvarati pozitivno i opušteno odgojno-obrazovno okruženje

poticati djecu na kreativno izražavanje, slobodu pokreta, misli, riječi, osjećaja...

Kod djece graditi međusobno poštovanje, poštivanje različitosti

„ svi smo mi različiti, ali jednako važni“

VIZIJA

Biti vrtić koji će znati izvući potencijale i mogućnosti svako djeteta, poštivajući pritom njegovu slobodu izražavanja, misli, pokreta, osjećaja...

# OSNOVNA OBILJEŽJA ODGOJNO- OBRAZOVNOG PROCESA

Dječji vrtić Smokvica organizira i provodi programe ranog i predškolskog odgoja i obrazovanja za djecu od navršenih godinu dana do polaska u školu.

Struktura predškolskog kurikuluma podjeljena je na tri značajna potpodručja pomoću kojih svako dijete u vrtiću stječe kompetencije

\*ja (slika o sebi)

\*ja i drugi (obitelj,druga djeca,vrtić,uža društvena zajednica i lokalna zajednica)

\*svijet oko mene(prirodno i šire društveno okružje,kulturna baština i održivi razvoj)

Prema sadržajima,uvjetima i aktivnostima neposrednoga odgojno-obrazovnog rada ostvaruju se ciljevi kojima se potiče cjelokupni :

-intelektualni

-tjelesni

-psihofizički

-emocionalni

-moralni

-i duhovni razvoj djeteta.

Prateći suvremene znanstvene spoznaje i dostignuća o zakonitostima rasta i razvoja djece nastojimo osigurati povoljne uvjete kako bi institucionalno ustrojstvo predškolskog odgoja bilo što kvalitetnije usmjereno na zadovoljavanje potreba i prava djece,roditelja i zaposlenika.Za djecu je najbitnije da se osijećaju dobro, sigurno, smireno, da uživaju u različitim aktivnostima uz prijateljsko, podržavajuće I ohrabrujuće okruženje.

Vrtić Smokvica njeguje suvremenu koncepciju rada te pridaje posebnu pažnju kvalitetnim odnosima sa roditeljima kao i čitavom lokalnom zajednicom.

Kurikulumom našeg vrtića potiće se i osnažuje sa 8 temeljnih KOMPETENCIJA za cjeloživotno učenje

* komunikacija na materinjem jeziku
* komunikacija na stranim jezicima
* matematička kompetencija i osnovne kompetencije u prirodoslovlju
* učiti kako učiti
* socijalna i građanska kompetencija
* digitalna kompetencija
* inicijativnost i poduzetnost
* kulturna svijest i izražavanje

Temeljem zadanih kompetencija odgojitelji su načinili odrednice za odgojno –obrazovni rad svih skupina u vrtiću. Naš vrtić vidimo kao mjesto rasta i razvoja svakog pojedinog djeteta u bogatom i poticajnom okruženju kroz suvremeno shvaćanje djeteta i njegovih razvojnih mogućnosti i potencijala temeljem kojeg je igra suština svakog dobrog programa u kojem stvaramo i modeliramo prostor kao izvor mogućnosti.

TEMELJNA ZNANJA kompetecijskih dimenzija potiču djecu usvajanju i praktičnoj upotrebi pojmova i predodžbi putem kojih dijete razumije i objašnjava sebe , svoje ponašanje i izbore, odnose s drugim osobama.

VJEŠTINE I SPOSOBNOSTI pomažu djeci za razvoj vještina učenja, povezivanja sadržaja, logičkog mišljenja, argumentiranja, zaključivanja i rješavanja problema; sposobnost propitivanja vlastitih ideja i zamisli djeteta te argumentirano iznošenje vlastitih načina razmišljanja; sposobnost identifikacije različitih izvora učenja; preuzimanje inicijative; sposobnost razumijevanja vlastitih potreba i potreba drugih te njihova zadovoljavanja na društveno prihvatljiv način.

Sposobnost uspostavljanja, razvijanja i održavanja kvalitetnih odnosa sa drugom djecom i odraslima; razumijevanje i poštivanje različitosti među ljudima; etičnost,solidarnost,povjerenje i tolerancija, mogućnost prilagodbe novim, promjenjivim okolnostima; stvaranje i zastupanje novih ideja, sposobnost procjene vlastitog rada i postignuća.

Naša nastojanja su utemeljena:

\*OTVORENOSTI PREMA DJETETU I OBITELJI

* sigurnost svakog djeteta ponaosob
* razvoj samopouzdanja i samopoštovanja djeteta
* poticanje tolerancije prema različitostima
* njegovanje kvalitetnih odnosa između djece, djece i odraslih te odraslih međusobno

\*RAZVIJANJE PARTNERSKIH ODNOSA SA OBITELJI

* podrška obitelji u jačanju afirmativne roditeljske uloge-edukacije
* bogata ponuda sadržaja u koje se uključuju roditelji i obitelj
* fleksibilnost dnevnog ritma- prepoznavanje i uvažavanje potreba roditelja

\*JAČANJE STRUČNIH KOMPETENCIJA, TE STRUČNA I OSOBNA ODGOVORNOST SVIH SUDIONIKA ODGOJNO-OBRAZOVNOG PROCESA

U planiranju aktivnosti vodimo se načelima individualizma, nepristranosti i interdisciplinarnosti.

CILJEVI:

* podizanje stručnih kompetencija odgojitelja
* kvalitetna suradnja na relaciji roditelji- vrtić
* razvijanje odgovornosti u osobnom i timskom radu s ciljem pozitivnog ozračja u vrtiću

\* NJEGOVANJE IDENTITETA I KULTURE VRTIĆA KROZ SINERGIJU SA LOKALNOM ZAJEDNICOM

* poticajno socijalno okruženje
* prihvaćanje,njegovanje i razvijanje temeljnih vrijednosti zajednice u kojoj živimo
* aktivan doprinos obilježavanju značajnih događaja u lokalnoj zajednici
* očuvanje kulturne baštine
* razvijanje ekološke svijesti

Iz svega navedenog vidljiva su osnovna obilježja odgojno-obrazovnog procesa u našem vrtiću:

* omogućavanje različitih načina učenja i različite brzine provedbe aktivnosti
* poticanje radoznalosti i slobode biranja sadržaja , materijala i provedbe aktivnosti
* djeca znanja stječu učenjem činjenjem, izravnim stjecanjem iskustva, istražuju i uče i na način koji je njima svrhovit
* djeca konstruiraju znanje socijalnim procesom ; sudioničko i posvećeno konstrukciji značenja
* djeci se jamči cjelovit razvoj svih individualnih sposobnosti, te svima osigurava jednake mogućnosti
* inkluzija djece sa posebnim potrebama
* priprema djece za cjeloživotno učenje ; razumijevanje i kritičko promišljanje u svim situacijama te snalaženje u novim situacijama;
* podizanje mjera sigurnosti
* uključivanje roditelja i sudjelovanje u odgojno – obrazovnom procesu

# PROGRAMI VRTIĆA

Cjelovite razvojne programe ranog i predškolskog odgoja i obrazovanja

provodimo za djecu od navršene jedne godine do polaska u osnovnu školu.

D.V. SMOKVICA sadrži sljedeće redovne programe:

\*10- satni jaslični program: 1 odgojna skupina “Mrvice”

\*10- satni vrtićni program: 1odgojna skupina “Latice”

\*10- satni vrtićni program:1 odgojna skupina “Zvrkice”

\*5 -satni popodnevni vrtićni program: 1 odgojna skupina “Tratinčice”

# PROGRAM PREDŠKOLE

U D.V. Smokvica program predškole provodi se kao integrirani dio redovitog programa djece pred polazak u osnovnu školu.

Program se kontinuirano i svakodnevno provodi od 1.10 do 1.5.

Planirano vrijeme za realizaciju je 250 sati ,otprilike1,5 sati dnevno.

Programom predškole nastoje se zadovoljiti djetetove potrebe za sigurnošću, slobodom, ljubavlju, poštovanjem.

CILJ:

Svakom djetetu u godini prije polaska u školu, osigurati optimalne uvjete, unaprijediti djetetove vještine, navike i kompetencije te stjecanje spoznaja i socijalnih vještina za daljnji razvoj. Izgrađivanje stavova i sustava vrijednosti koji promiću i štite ljudsko dostojanstvo.

ZAKLJUČAK:

Upis u prvi razred osnovne škole važan je prijelaz u životu svakog djeteta i njegove obitelji. Program predškole provodit će se na način da dijete u poticajnom i didaktički bogatom okruženju, slobodom izbora sadržaja i aktivnosti, kretanjem i interakcijom s drugom djecom, ostvari svoje potrebe i potencijale.

# PROJEKTI VRTIĆA

Projektni način učenja omogućava konstruktivistički pristup učenja djece i predstavlja primjenu najsuvremenijih pedagoških spoznaja u praktičnom radu s djecom, što podrazumijeva aktivnosti ili niz aktivnosti vezanih za neku temu, ideju,znatiželju, a isključivo inicirano od jednog djeteta ili grupe djece.

Kroz raznolike projekte u D.V.Smokvica ukazujemo djeci na brigu o potrebitim ljudima, okolišu i svemu onom što je čovjek kroz povijest stvorio.

Potičemo ih na razvoj kreativnosti i razvijamo senzibilitet prema umjetnosti i kulturi. Ovisno o tematici projekta, nalazimo primjerene načine kojima obogačujemo spoznaju i interes djece(bogatstvo prostorno-materijalnog okruženja, učenje istraživanjem i rješavanjem problema, poticajnu socijalnu interakciju i suradničko učenje djece različite dobi, koji čine temelj za konstrukciju/sukonstrukciju znanja.)

Tijekom projekta smo otvoreni za sve oblike suradnje unutar našeg vrtića, sa vanjskim suradnicima i posebno sa roditeljima.

Projekti na kojima će se raditi tijekom 2020./2021.pedagoške godine:

Kako smo još uvijek u periodu adaptacije iz trenutnih aktivnosti koje se provode po skupinama ,dječja uključenost i znatiželja sigurno će iznjedriti i neke kvalitetne projekte od posebnog interesa za djecu.

Vrtićne 10-satne skupine i 5-satna skupina su započele projekt “ Mali arheolozi”, a jaslička 10-satna skupina projekt “ Sve moje emocije”.

# OSIGURANJE KVALITETE , DOKUMENTIRANJE I VREDNOVANJE

Pod osiguravanjem kvalitete podrazumijevamo vrednovanje našeg odgojno-obrazovnog rada što je vrlo složen proces.

Razlikujemo unutarnji i vanjski sustav vrednovanja.

Unutarnje podrazumijeva vrednovanje od strane sudionika koji su direktno ili indirektno uključeni u odgojno-obrazovni proces.

Provodit će ga stručni suradnici, ravnateljica, odgojitelji i vlasnici vrtića, na sastancima stručnog tima, tima za kvalitetu, odgajateljskim vijećima putem samorefleksija i zajedničkih refleksija koristeći i materijale nastale u neposrednom radu s djecom:

- audio i video zapisi

- fotografije

- dječji likovni radovi

- razvojne mape

- skale procjene

- ankete

Pod dokumentiranjem podrazumijevamo sustavno prikupljanje dokumentacije koja pospješuje razumijevanje aktivnosti i ponašanja djeteta, tako pružajući sveobuhvatnu podršku njegovom razvoju:

- tekstualni zapisi

- fotografije

- crteži djece

- video zapisi

- anegdodske bilješke

- skale procjene

- razvojne mape

Vanjsko vrednovanje provode čimbenici izvan ustanove-NCVVO,MZOS,AZOO,Grad Split.

# PROFESIONALNI RAZVOJ ODGOJNO-OBRAZOVNIH DJELATNIKA

\*Samovrednovanje- svi djelatnici vrtića, roditelji

\*Talenti i dispozicije-Anja Andabaka i Andrea Sušac

\* Projektno planiranje – Dijana Petrić, Danijela Boroje Baškarad, Milena Šarin

\* Posvečenošću i prisutnošću u altruističkom naslijeđu –Dijana Petrić, Rea Laura, Lada Kapetanović

Djelatnici će se i dalje permanentno educirati tijekom cijele pedagoške godine ukoliko bude mogućnost s obzirom na epidemiju korona virusa.

Predsjednik Upravnog vijeća: Ravnateljica:

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

 Arsena Kapetanović Lada Kapetanović

Split, listopad 2020.g.